**NÁRODNÁ RADA SLOVENSKEJ REPUBLIKY**

**VII. volebné obdobie**

Návrh

**ZÁKON**

z ...............2018,

**ktorým sa mení a dopĺňa zákon č. 461/2003 Z. z. o sociálnom poistení**

**v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., uznesenia Ústavného súdu Slovenskej republiky č. 566/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013 Z. z., zákona č. 352/2013 Z. z., zákona č. 183/2014 Z. z., zákona č. 195/2014 Z. z., zákona č. 204/2014 Z. z., zákona č. 240/2014 Z. z., zákona č. 298/2014 Z. z., zákona č. 25/2015 Z. z., zákona č. 32/2015 Z. z., zákona č. 61/2015 Z. z., zákona č. 77/2015 Z. z., zákona č. 87/2015 Z. z., zákona č. 112/2015 Z. z., zákona č. 140/2015 Z. z., zákona č. 176/2015 Z. z., zákona č. 336/2015 Z. z., zákona č. 378/2015 Z. z., zákona č. 407/2015 Z. z., zákona č. 440/2015 Z. z., zákona č. 125/2016 Z. z., zákona č. 285/2016 Z. z., zákona č. 310/2016 Z. z., zákona č. 355/2016 Z. z., zákona č. 2/2017 Z. z., zákona č. 85/2017 Z. z., zákona č. 184/2017 Z. z., zákona č. 264/2017 Z. z., zákona č. 266/2017 Z. z. a zákona č. 279/2017 Z. z. sa mení a dopĺňa takto:

1. V § 13 ods. 2 sa písmeno a) dopĺňa šiestym bodom, ktorý znie:

„6. záloh“.

2. Za § 77 sa vkladajú § 77a a 77b, ktoré vrátane nadpisov znejú:

**„ôSMY DIEL**

**ZÁLOH**

**§ 77a**

1. Ak o priznaní starobného dôchodku alebo predčasného starobného dôchodku nie je právoplatne rozhodnuté, Sociálna poisťovňa poskytne žiadateľovi o priznanie starobného dôchodku alebo predčasného starobného dôchodku starobný dôchodok na obdobie do vydania rozhodnutia o priznaní tejto dávky záloh v peniazoch. Na záloh podľa druhej vety sa nevzťahujú ustanovenia Občianskeho zákonníka.
2. Záloh sa poskytuje do troch dní od podania žiadosti o priznanie starobného dôchodku alebo predčasného starobného dôchodku. Sociálna poisťovňa záloh neposkytne, ak sa na základe predbežného šetrenia domnieva, že žiadateľ nespĺňa podmienky nároku na starobný dôchodok alebo predčasný starobný dôchodok. O neposkytnutí zálohu Sociálna poisťovňa informuje žiadateľa listom; rozhodnutie sa nevydáva.
3. Nárok na vyplatenie sumy starobného dôchodku alebo predčasného starobného dôchodku sa znižuje o sumu vyplateného zálohu. Ak Sociálna poisťovňa rozhodne o priznaní starobného dôchodku alebo predčasného starobného dôchodku, o vrátení alebo doplatení rozdielu medzi poskytnutým zálohom a priznanou výškou dôchodkovej dávky, ktorá patrila počas obdobia, za ktoré sa záloh poskytol, sa postupuje podľa tohto zákona.
4. Ak Sociálna poisťovňa nerozhodne v súvislosti so žiadosťou žiadateľa o starobný dôchodok alebo predčasný starobný dôchodok v lehote podľa tohto zákona o priznaní starobného dôchodku alebo predčasného starobného dôchodku, poskytnutý záloh je jeho príjemca povinný vrátiť do 30 dní po doručení výzvy Sociálnej poisťovne; ak tento príjemca poskytnutý záloh nevráti, je Sociálna poisťovňa povinná ho vymáhať podľa tohto zákona.

**§ 77b**

**Suma zálohu**

Záloh sa poskytuje v sume priemerného starobného dôchodku alebo predčasného starobného dôchodku za kalendárny rok, ktorý dva roky predchádza kalendárnemu roku, za ktorý sa poskytuje.“.

3. V prvej časti tretej hlave sa slová „ôSMY DIEL “ nahrádzajú slovami „DEVIATY DIEL“.

4. V § 148 ods. 1 úvodnej vete sa za slová „náhradách škody podľa“ vkladajú slová „§ 236 ods. 2 a“ a slová „ods. 6“ sa nahrádzajú slovami „ods. 7“.

5. V § 236 ods. 1 sa za slovo „dávky“ vkladajú slová „ktorá nebola poskytnutá ako záloh podľa § 77a a 77b“.

6. V § 236 za odsek 1 sa vkladá nový odsek 2, ktorý znie:

„(2) Príjemca dávky poskytnutej ako záloh podľa § 77a a § 77b je povinný ju vrátiť, ak mu starobný dôchodok alebo predčasný starobný dôchodok nebol priznaný v lehote ustanovenej týmto zákonom a to do 30 dní po doručení výzvy Sociálnej poisťovne na jej vrátenie; ak tento príjemca poskytnutý záloh nevráti, je Sociálna poisťovňa povinná ho vymáhať podľa tohto zákona.“.

Doterajší odsek 2 sa označuje ako odsek 3.

7. V § 238 ods. 1 sa za slovo „konania“ vkladá čiarka a slová „ak v odseku 4 nie je ustanovené inak“.

8. V § 238 sa za odsek 3 vkladá nový odsek 4, ktorý znie:

„(4) Sociálna poisťovňa má právo voči tretím osobám na náhradu škody, ktorá jej vznikla výplatou zálohu podľa § 77a a 77b; výšku škody preukazuje Sociálna poisťovňa potvrdením príslušnej organizačnej zložky Sociálnej poisťovne o výške vyplatených dávok.“.

Doterajšie odseky 4 až 8 sa označujú ako odseky 5 až 9.

9. V nadpise § 293eb sa slovo „ustanovenie“ nahrádza slovom „ustanovenia“.

10. Doterajší text § 293eb sa označuje ako odsek 1 a dopĺňa sa odsekom 2, ktorý znie:

„(2) Pri žiadostiach o priznanie starobného dôchodku alebo predčasného starobného dôchodku doručených Sociálnej poisťovni pred 1. májom 2018 sa postupuje podľa právnej úpravy účinnej do 30. apríla 2018.“.

**Čl. II**

Tento zákon nadobúda účinnosť 1. mája 2018.